Lista președinților Statelor Unite ale Americii

Aceasta este o listă a președinților Statelor Unite ale Americii, începând cu George Washington. Lista include doar președinții care au depus juramântul de credință față de republica federală, The United States of America, care a intrat în vigoare odată cu Constituția Statelor Unite ale Americii, finisată la 17 septembrie 1787, aprobată între 1787 și 1790, dar intrată în vigoare la 4 martie 1789. Lista nu include președinții interimari aflați în exercițiu pe durate extrem de limitate de timp, conform amendamentului al 25-lea al Constituției americane.

Numerele din coloana "N" indică mandatele consecutive ale președinților. Dacă un președinte a servit mandate consecutive, atunci este numărat doar o dată, dar este socotit cu numere de ordine diferite dacă a servit mandate ne-consecutive. De asemenea, un președinte (chiar dacă nu a fost ales efectiv) are un alt număr de ordine dacă a terminat un mandat al unui alt președinte, al cărui vicepreședinte a fost.

Spre exemplificare, George Washington, care a fost președinte de două ori, consecutiv, este considerat primul președinte (nu întâiul și al doilea). Grover Cleveland, care este singurul președinte american care a servit două mandate ne-consecutive, a fost cel de-al 22-lea, respectiv cel de-al 24-lea președinte american. Franklin Delano Roosevelt, cel de-al 32-lea președinte american a servit trei mandate complete, decedând în timpul celui de-al patrulea. Ca atare, Harry S. Truman a devenit cel de-al 33-lea președinte american atât pentru perioada terminării mandatului neterminat al lui Franklin Delano Roosevelt, dar și pentru următorul mandat de patru ani (1949 - 1953) pe care l-a servit. În sfârșit, Gerald Ford a devenit președinte după ce Richard Nixon a demisionat. Faptul că Ford a continuat ceea ce a mai rămas din mandatul lui Nixon l-a făcut să fie cel de-al 38-lea președinte (chiar dacă nu a fost ales electoral).

Din aceste motive complexe, lista cuprinde 46 de președinți, dar doar 45 de oameni, care au servit 59 de mandate prezidențiale (evidențiate în coloana "M"), care acoperă intervalul 1789 - 2021, conform aritmeticii elementare: 58 x 4 ani = 232 de ani.

Inițial, mandatul președintelui începea pe data de 4 martie, la ora 0.00 și se încheia după 4 ani, pe data de 3 martie, la ora 23.59. Pentru a nu crea confuzie, în tabelul de mai jos a fost trecută data de 4 martie pentru ambele situații.

Începând cu anul 1937, prin cel de-al 20-lea Amendament al Constituției (ratificat pe 23 ianuarie 1933), „Ziua inaugurării” a fost mutată de pe 4 martie pe 20 ianuarie, ora 12.00. Franklin D. Roosevelt a fost primul președinte instalat în funcție pe 20 ianuarie (în 1937, la al doilea mandat, după ce primul său mandat începuse pe 4 martie 1933). Această modificare a fost făcută pentru a scurta perioada dintre momentul alegerii președintelui și cel al instalării în funcție (inițial se fixase un interval de 4 luni, necesar pe vremuri pentru ca noii aleși să-și poată aranja mutarea în capitală).

Președinți 

<onlyinclude>

Note

Vezi și 

 Constituția Statelor Unite ale Americii
 Președinte al Statelor Unite ale Americii
 Vicepreședinte al Statelor Unite ale Americii

Surse 
 Frank Freidel și Hugh S. Sidey, "The Presidents of the United States". Casa Albă.
 Robert S. Summers, "POTUS: Presidents of the United States". Bibliotecă digitală publică.
 Versiune pe limba română creată dupa  versiunea pe limba engleză

Statele Unite ale Americii
PAA, Presedinți
Lista